钦定古今图书集成/理学汇编/文学典/第241卷 > 《补乐府序》曹勋
## 钦定古今图书集成/理学汇编/文学典/第241卷 > 《补乐府序》曹勋

“夫《小雅》废而颂声寝，王泽竭而诗不作。何则？治乱之
迹殊，而哀乐之情变也。故《箫韶》歌虞，鸟兽率舞；靡靡
歌夏，淫湎流化。”是知吟咏情性，关乎盛衰，参诸天地，
俯仰疾徐，接于影响，形于风化。传以为动天地，感鬼
神，不亦信哉！余读古史，见六代之乐及览《外传》，自宓
羲以至于商，皆有其名而亡其辞。唐元结尝第而补
“之，惜其文胜理异。余志于古而不及见者也。因申其
名义，补而发之，庶几一唱三叹，当有赏音者存焉”云
尔。